AIŠKINAMASIS RAŠTAS

Dėl savivaldybės nekilnojamojo turto perdavimo Molėtų rajono savivaldybės administracijai valdyti patikėjimo teise

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – perduoti administracijai patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą, esantį Molėtų r. sav. teritorijoje.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalis reglamentuoja, kad savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos. Šiuo atveju pastatai ir statiniai įregistruoti VĮ Registrų centre kaip savivaldybės nuosavybė. Priėmus sprendimą atsiras galimybė VĮ Registrų centre įregistruoti turto patikėtoją - Molėtų rajono savivaldybės administraciją.

1. Laukiami rezultatai:

Bus tinkamai apskaitytas turtas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Administracija Molėtų rajono savivaldybei nuosavybės teise priklausantį turtą patikėjimo teise jau valdo ir apskaitytas Administracijos buhalterinėje turto apskaitoje, tačiau VĮ Registrų centre nebuvo įregistruota turto patikėjimo teisė. Siekiant įregistruoti turto patikėjimo teisę VĮ Registrų centre, reikia pateikti turto savininko sprendimą, turto priėmimo ir perdavimo aktą. Tuo tikslu Administracija teikia Molėtų rajono savivaldybės tarybai sprendimo projektą.